ตอนแรกเป็นขี้หูอุดตันค่ะ เลยไปหาคุณที่คลินิค ก็บอกว่า มีขี้หูอุดตันและดูออกให้ และให้ยาแก้อักเสบกับยาแก้ปวดมากินเพราะหูมีอาการอักเสบเล็กน้อย แต่หลังจากที่ไปดูดขี้หูมาก็มาอากรปวดระบมที่หูมากขึ้น ประมาณ3วันหลังจากนั้นก็ไปหาอีกคลินิคนึง บอกว่าเป็นหูอักเสบ ให้ยากินและยาหยอดมาค่ะ เป็นครั้งแรกที่เคยหยอดยาที่หู หยอดมาแล้วประมาณ 2-3 ครั้งตามเวลาที่บอก แต่หูยังอื้อเหมือนเดิม ตอนหยอดก็หยอดปกติแล้วตะแคงให้ยายังอยู่ในหูประมาณ5-10นาที และหลังจากนั้นก็ลุกขึ้นนั่งปกติค่ะ แต่หูก็ยังอื้ออยู่เหมือนเดิม ไม่ค่อยรู้สึกว่าโล่งขึ้นเท่าไหร่ เป็นอาการปกติหรือเปล่าคะ หรือว่าใช้ยาหยอดผิดวิธี แล้วทถ้าหยอดยาและค้างไว้สักพัก ต้องเอียงไปทางข้างที่หยอดเพื่อเอายาออกไหมคะ หรือว่าปล่อยมันไว้ในหูไปเลย
สวัสดีค่ะ อาการหูอื้ออาจมีสาเหตุจาก การไปอยู่ในทีที่เสียงดังเกินไปติดต่อกันนานๆหูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก มีน้ำอุดตันในรูหู จากการว่ายน้ำ อาบน้ำ มีขี้หูอุดตัน การอยู่ในที่ที่ความกดอากาศสูงเช่นขึ้นเครื่องบิน ดำน้ำ ผลข้างเคียงจากยาฆ่าเชื้อบางชนิด หรือมีเนื้องอกในหูชั้นในโดยถ้าเป็นเรื่องขี้หูอุดตัน ก็อาจจะต้องรักษาด้วยการดูดเอาขี้หูที่อุดออก ร่วมกับใช้ยาหยอดเพื่อช่วยละลายขี้หูออกมาหากได้รับการรักษาจากแพทย์มาแล้ว ยังมีอาการหูอื้อเป็นต่อเนื่อง ปวดหูตลอดเวลา มีน้ำไหลจากหู ได้ยินไม่ชัดเจน ควรกลับไปพบแพทย์ที่ดูแลอีกครั้ง ส่วนการหยอดยานั้น เมื่อหยอดให้นอนค้างท่านานไว้ซักประมาณ 5-10 นาทีเพื่อให้ยาดูดซึมเข้าไปก่อนไม่ไหลล้นออกมาการใช้ยาหยอดหูควรหยดยาประมาณ 2-3 หยด ในหูข้างที่เป็น หลังหยดยาแนะนำการนอนค้างในท่านอนตะแคงเอาไว้ 10-15 นาทีเพื่อให้ตัวยาไม่ไหลออกมาการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์